钦定古今图书集成/明伦汇编/氏族典/第164卷 > 《廖用贤尚友录》 > 潘应龙
## 钦定古今图书集成/明伦汇编/氏族典/第164卷 > 《廖用贤尚友录》 > 潘应龙

按《莆田县志》：“应龙，字元辰，万历丁未进士。初知揭阳，
再任丽水，皆有惠政。寻以卓异擢南刑部主事，转郎
中，多所平反。出知池州，德著于民，擢广东右江道，兵
备宾州。龙山贼胡扶记叛，破浔州，巡抚以宾密迩龙
山，为贼归窜路，檄应龙督兵往截。时报迁川东参政。
巡抚稔其素有弘略，得土舍土兵心，必欲留之，应龙”
遂以讨贼自任，冒犯霜露，不敢言劳。未几，得瘴，死于
王事。特赠太仆寺卿，予祭葬，荫一子入监。